b"\n_START_ARTICLE_\nSatrapia de S\xc3\xadria\n_START_PARAGRAPH_\nLa satrapia de S\xc3\xadria (Ebir-n\xc4\x81ri) fou un territori (satrapia menor) de la P\xc3\xa8rsia aquemenida, dins la satrapia d'Ass\xc3\xadria._NEWLINE_Inclo\xc3\xafa Fen\xc3\xadcia, Xipre i Palestina amb diverses unitats de baix rang com a subdivisions que s\xc3\xb3n conegudes per la B\xc3\xadblia per\xc3\xb2 que no arribaven al rang de satrapia._NEWLINE_La capital fou Damasc. Limitava al nord amb Capad\xc3\xb2cia a la part del Taure (les muntanyes feien de frontera) i amb Cil\xc3\xadcia a la part de mar (amb la qual el l\xc3\xadmit eren les muntanyes Amanos o Amanus i les portes Sirianes); a l'est limitava amb la satrapia menor d'Ass\xc3\xadria normalment per l'Eufrates; cap al sud el desert d'Ar\xc3\xa0bia; i a la costa arribava fins a Gaza, i quan la satrapia d'Ar\xc3\xa0bia es va perdre el l\xc3\xadmit sud (limitat a la franja costanera) es va estendre fins a Pelusium."